26.6.2023
(33)
ET
Euroopa Liidu Teataja
L 160/45
Portugali esitatud teabe põhjal aitasid Azores Airlinesi raskuste tekkele kaasa kuus peamist tegurit: (37) i) olemasoleva veovõimsuse väiksem kasutamine (40–50 % alla võrdlusaluseks oleva lennuaja lennuki kohta, sest selle liinivõrgustiku kava on olnud suurel määral sõltuv hooajalisest liiklusest ja üleöölendude puudumisest), ii) hüvitamiskulude suurenemine lennugraafiku häirete tõttu: 2015. aasta 1,5 miljonilt eurolt 2019. aasta 4,5 miljoni euroni, samal ajal kui ainuüksi 2018. aastal läksid häirete lahendamiseks renditud lennukid maksma üle 15 miljoni euro, iii) suured hoolduskulud vananenud lennukipargi tõttu, mis vajas 2019. aastal põhjalikku remonti, ja 2019. aasta suure teenusemahu tõttu, iv) lennukipargi uuendamisega seotud lisakulud (ühe A321 lennuki hilinenud tarnimise tõttu 2019. aastal oli vaja rentida lisalennuk, viivitused meeskonna väljaõpetamisel uute lennukite käitamiseks põhjustasid 2017. aasta kõrghooajal lendude tühistamisi), v) väiksemad tulud ja kehvemad tulemused, mis on tingitud avaliku teenindamise kohustustega seotud nõuetest (graafikupiirangud neljal avaliku teenindamise kohustuse alusel lennuliinil, mis piiravad liinivõrgu, lennukipargi ja meeskonna optimeerimist, avaliku teenindamise kohustuste raames reguleeritud piletihinnad, mis piiravad teenimisvõimalusi, mis põhjustas 2019. aastal 13 miljoni euro suuruse negatiivse EBITi marginaali), vi) odavlennufirmade suurem surve pärast Ponta Delgada – Lissaboni lennuliini liberaliseerimist 2015. aastal, sest turule sisenes Ryanair ja TAP tegi üha rohkem lende SATA Ponta Delgada keskusest, näiteks Põhja-Ameerika sihtkohtadesse.
2.2.3.
COVID-19 pandeemia mõju abisaaja tegevusele ja tulemustele
(34)
COVID-19 pandeemia mõju lennundus- ja turismisektorile on SATA probleeme veelgi süvendanud.
Pandeemia on tekitanud ulatusliku ja pikaajalise nõudluse vähenemise, mille peamine põhjus on Portugalis, teistes liikmesriikides ja Põhja-Ameerikas alates 2020. aasta märtsist pandeemia leviku tõkestamiseks kehtestatud reisi- ja kaubandus­ piirangud, millel on Assooride (ja ka Madeira autonoomse piirkonna) reaalmajandusele nähtav mõju (38).
(35)
Kui SATA teenindas COVID-19 puhangule eelnenud kahe aasta jooksul, st 2018. aasta märtsist 2020. aasta veebruarini 44 000 lendu, siis 2020. aasta märtsist kuni 2022. aasta veebruarini tegi SATA 34 821 lendu, nii et tema teenuste pakkumine vähenes 21 %.
Mis puudutab samu perioode ja mõju SATA tegevusele, siis veetud sõitjate arv vähenes 43,5 %, st 3,36 miljonilt 1,9 miljonini, pakutavate istekohtade arv kilomeetri kohta 43,2 %, st 5 843 miljonilt 3 326 miljonini ja tulu sõitjakilomeetri kohta 58 %, st 4 582 miljonilt eurolt 1 928 miljoni euroni.
Samuti vähenes SGA käitatavate lennuväljade lahkuvate ja saabuvate sõitjate arv 33 %, st 0,56 miljonilt 0,38 miljonini, ning tegevustulud vähenesid 46 % (39).
(36)
Mis puudutab COVID-19 pandeemia puhkemisest saadik kaotatud tulusid, siis isegi kui eeldada konservatiivselt, et SATA tulud oleksid suurenenud 5 %, mis on vähem kui SATA Air Açoresi 7,8 % suurune kasvumäär ja Azores Airlinesi 5,1 % suurune kasvumäär aastatel 2015–2019, näitab võrdlus tulude vähenemist, mis oli SATA Air Açoresi ja Azores Airlinesi puhul vastavalt 35,3 miljonit eurot ja 180,3 miljonit eurot.
Hoolimata püsi- või poolpüsikulude vähendamiseks võetud meetmetest võib mõju SATA intressi-, maksu- ja amortisatsioonieelsele kasumile (brutokasum ehk EBITDA) olla hinnangu kohaselt ligikaudu 80 miljonit eurot, sest 2020. aasta märtsist kuni 2022. aasta veebruarini vähenes puhaskasum võrreldes perioodiga 2018. aasta märtsist kuni 2020. aasta veebruarini 54,5 miljoni euro võrra.
(37)
30. aprillil 2021 kiitis komisjon ELi toimimise lepingu artikli 107 lõike 2 punkti b kohaselt heaks 12 miljoni euro suuruse hüvitise ettevõtjatele SATA Air Açores ja Azores Airlines otsese kahju eest, mida ta kandis Assooride autonoomse piirkonna, Portugali ja muude sihtkohariikide ametiasutuste ajavahemikuks 19. märtsist 2020 kuni 30. juunini 2020 COVID-19 pandeemia leviku piiramiseks kehtestatud reisipiirangute tõttu (40).
Kuid COVID-19 pandeemiast tingitud nõudluse järsk langus on jäänud püsima ka pärast 2020. aasta juunit ning mõju SATA tuludele ja kahjumile on siiani olnud viis kuni kuus korda suurem kui kahju hüvitamiseks antud abiga kaetud kahju.
(37) Portugali 2. detsembri 2021. aasta esildis, 1. lisa „SATA ümberkorraldus- ja strateegiline kava 2021–2025“, lk 9.
(38) Komisjoni 30. aprilli 2021. aasta otsus juhtumi SA.62505 (2021/N) kohta – COVID-19: Amendment of SA.56873 Direct grant scheme and loan guarantee scheme (COVID 19: Riigiabi SA.56873 muutmine.
Otsetoetuste ja laenutagatiste kava) (ELT C 195, 21.5.2021, lk 22).
(39) Portugali 6. aprilli 2022. aasta vastus komisjoni teabenõudele, lk 8–10.
(40) Komisjoni 30. aprill 2021. aasta otsus juhtumi SA.61771 (2021/N) kohta – COVID-19 – SATA – Compensation of damages resulting from extraordinary events (COVID-19 – SATA – Erakorralistest sündmustest tulenevate kahjude hüvitamine) (ELT C 285, 16.7.2021, lk 7).